Moenie Weskus-pret ná Kersfees misloop nie | Netwerk24
Moenie Weskus-pret ná Kersfees misloop nie
Deur Yaël Malgas 21 Desember 2020 06:02
Vissers kan hulle weer gereed maak vir die jaarlikse vis-derby wat gewoonlik net ná Kersfees plaasvind.
Dié jaar se Hotnotsvis-derby beloof om weer 'n groot geleentheid by die Noord­blinder Pub & Grill in St. Helenabaai te wees en word Saterdag 26 Desember gehou. Benewens die dag se visvang sal Weskus Kallie en Louis van Lill vermaak aanbied. Stalletjies sal beskikbaar wees en 'n Mnr. en Mej. Derby sal gekroon word. Vissers sal groot pryse kan wen.
Die eerste prys is 'n 30 kg-skaap, die tweede prys is twee nagte se verblyf vir twee by die Fisherman's Cottage in die dorp en die derde plek sal 'n R1 000-geldprys losslaan.
Inskrywings kos R300 per persoon.
Vir nog inligting, of om 'n stalletjie vir die dag te bespreek, bel Brenda by 076 562 4495 of André by 076 562 4497.